rejauldu/bengali-wikipedia huggingface dataset:
thumb|286x286px|ভারতে সাক্ষরতা হারের মানচিত্র, ২০১১।Ranking of states and union territories by literacy rate: 2011 Census of India Report (2013)  ভারতে সাক্ষরতার হার ১৯৪৭এ স্বাধীনতা অর্জনের কালে মাত্র ১২.০০ শতাংশ থেকে প্রাক্কলন অনুযায়ী ২০১৮-এ ৭৪.৩০ শতাংশে উন্নীত হয়েছে। ২০১১ তে অনুষ্ঠিত জনগণনায় ভারতের সাক্ষরতার হার ৭৪.০৪ শতাংশ নির্ণীত হয়েছিল। সাক্ষরতার মাপে ভারত পৃথিবীর ১২২তম দেশ। ভারতের বর্তমান জনসংখ্যা ১,৩৫৬,১৬৩,২৬২ জন। সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার।   রাজ্যভিত্তিক সাক্ষরতার হার  সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার। নিম্নের তালিকাটি সাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলগুলির তালিকা।  এই তালিকা ২০০১ ও ২০১১ সালের আদমশুমারির ভিত্তিতে গঠিত; তবে নবগঠিত রাজ্য তেলেঙ্গানা ও অন্ধ্রপ্রদেশের সাক্ষরতা হার দ্য টাইমস অব ইন্ডিয়ার রিপোর্টেরর ভিত্তিতে দেওয়া হল।Census 2011, Chapter 6 (State of Literacy), p.14, Government of India   ক্রমিকমান  ভারত/রাজ্য/কেন্দ্রশাসিত অঞ্চল  সাক্ষরতার হার (%) - ২০১১ জনগণনা  সাক্ষরতার হার (%) - ২০০১ জনগণনা  সাক্ষরতার হারে বৃদ্ধি (%)* ভারত  ৭৪.০৪  ৬৪.৮৩  ১.২০০ তেলেঙ্গানা  --  --  --১ কেরল  ৯৩.৯১  ৯০.৮৬  ৩.১৪২ লাক্ষাদ্বীপ  ৯২.২৮  ৮৬.৬৬  ৫.৬২৩ মিজোরাম  ৯১.৫৮  ৮৮.৮০  ২.৭৮৪ ত্রিপুরা  ৮৭.৭৫   ৭৩.২৯  ১৩.৫৬৫ গোয়া  ৮৭.৪০  ৮২.০১  ৫.৩৯৬ দমন ও দিউ  ৮৭.০৭  ৭৮.১৮  ৮.৮৯৭ পুদুচেরি  ৮৬.৫৫  ৮১.২৪  ৫.৩১৮ চণ্ডীগড়  ৮৬.৪৩  ৮১.৯৪   ৪.৪৯৯ দিল্লি  ৮৬.৩৪  ৮১.৬৭  ৪.৬৭১০ আন্দামান ও নিকোবর দ্বীপপুঞ্জ  ৮৬.২৭  ৮১.৩  ৪.৯৭১১ হিমাচল প্রদেশ  ৮৩.৭৮  ৭৬.৪৮  ৭.৩১২ মহারাষ্ট্র  ৮২.৯১  ৭৬.৮৮  ৬.০৩১৩ সিক্কিম  ৮২.২০  ৬৮.৮১  ১৩.৯১৪ তামিলনাড়ু  ৮০.৩৩  ৭৩.৪৫  ৬.৮৮১৫ নাগাল্যান্ড  ৮০.১১  ৬৬.৫৯  ১৩.৫২১৬ মনিপুর  ৭৯.৮৫  ৬৯.৯৩  ৯.৯২১৭ উত্তরাঞ্চল  ৭৯.৬৩  ৭১.৬২  ৮.০১১৪ গুজরাত  ৭৯.৩১  ৬৯.১৪  ১০.১৭১৯ দাদরা ও নগর হাভেলি  ৭৭.৬৫  ৫৭.৬৩  ২০.০২২০ পশ্চিম বঙ্গ  ৭৭.০৮  ৬৮.৬৪  ৮.৪৪২১ পাঞ্জাব  ৭৬.৬৮  ৬৯.৬৫  ৭.০৩২২ হরিয়ানা  ৭৬.৬৪  ৬৭.৯১  ৮.৭৩২৩ কর্ণাটক  ৭৫.৬০  ৬৬.৬৪  ৮.৯৬২৪ মেঘালয়  ৭৫.৪৮  ৬২.৫৬  ১২.৯২২৫ ওড়িশা  ৭৩.৪৫  ৬৩.০৪  ১০.৩৭২৬ অসম  ৭৩.১৮  ৮৩.১১  ৯.৯৩২৭ ছত্তিসগড়  ৭১.০৪  ৬৪.৬৬  ৬৩.৩৮২৮ মধ্য প্রদেশ  ৭০.৬৩  ৬৩.৭৪  ৬.৮৯২৯ উত্তর প্রদেশ  ৬৯.৭২  ৫৬.২৭  ১৩.৪৯৩০ জম্মু ও কাশ্মীর  ৬৮.৭৪  ৫৫.৫২  ১৩.২২৩১ ঝাড়খণ্ড  ৬৭.৬৩  ৫৩.৫৬  ১৪.০৭৩২ রাজস্থান  ৬৭.৬  ০০ অন্ধ্রপ্রদেশ     টীকা   তথ্যসূত্র   বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা বিষয়শ্রেণী:ভারতে স্বাক্ষরতার হার বিষয়শ্রেণী:দেশের প্রশাসনিক বিভাগসমূহের ক্রমের তালিকা
ঊষা () হলেন একজন  বৈদিক দেবী। তিনি হলেন ভোরের মূর্তি।, p. 304. ডেভিড কিনস্লে বলেন, ঋগ্বৈদিক স্তোত্রগুলিতে তাঁকে বারবার উল্লেখ করা হয়েছে, এবং এভাবে বর্ণনা করা হয়েছে যে তিনি "ভোরের সাথে পরিচিত হন, নিজেকে প্রকাশ করেন প্রতিদিনের আলোর সাথে বিশ্বের কাছে, অত্যাচারী অন্ধকারকে দূরে সরিয়ে দেন, মন্দ রাক্ষসদের তাড়ান, জাগিয়ে তোলেন সমস্ত জীবন, সমস্ত কিছুকে গতিশীল করে, প্রত্যেককে তাদের দায়িত্ব পালনের জন্য বিদায় করা"। তিনি সমস্ত জীবের জীবন, কর্ম ও শ্বাসের প্ররোচনাকারী, বিশৃঙ্খলা ও বিভ্রান্তির শত্রু, মহাজাগতিক ও নৈতিক শৃঙ্খলার শুভ উদ্দীপক যাকে হিন্দুধর্মে ঋত বলা হয়।  ঋগ্বেদের সবচেয়ে উচ্চতম দেবী হলেন উষা, কিন্তু তিনটি পুরুষ বৈদিক দেবতা অগ্নি, সোম ও ইন্দ্রের মতো গুরুত্বপূর্ণ বা কেন্দ্রীয় নয়। তিনি অন্যান্য প্রধান পুরুষ বৈদিক দেবতাদের সাথে সমান। তাকে সোনার লাল ঘোড়া বা গরু দ্বারা আঁকা সোনার রথ বা একশত রথে চড়ে একজন সুন্দরী সজ্জিত যুবতী হিসাবে চিত্রিত করা হয়েছে। আকাশ জুড়ে তার পথে, বৈদিক সৌর দেবতা সূর্যের জন্য পথ তৈরি করে, যাকে তার স্বামী বা তার পুত্র হিসাবে উল্লেখ করা হয়।Kuiper, F.B.J. (1968). Ancient Indian Cosmogony. Bombay 1983. Schmidt, H.P. Brhaspati und Indra. Wiesbaden 1968. বেদের সবচেয়ে সুন্দর কিছু স্তোত্র তাকে উৎসর্গ করা হয়েছে। তার বোন হল রাত্রি বা রাত।   সমসাময়িক গুরুত্ব  জর্জ উইলিয়ামস বলেন, শ্রদ্ধেয় গায়ত্রী মন্ত্র, সমসাময়িক হিন্দুধর্মে উষার প্রতিদিনের অনুস্মারক হয়ে আছে।  শ্রী অরবিন্দের মতে, উষা হলেন "জাগরণ, কার্যকলাপ এবং অন্যান্য দেবতাদের বৃদ্ধির মাধ্যম; তিনি বৈদিক উপলব্ধির প্রথম শর্ত। তার ক্রমবর্ধমান আলোকসজ্জা দ্বারা মানুষের সমগ্র প্রকৃতি স্পষ্ট করা হয়; তার মাধ্যমে [মানবজাতি] সত্যে পৌঁছায়, তার মাধ্যমে সে [সত্যের] সৌন্দর্য উপভোগ করে।", p. 283.  বিহার ও উত্তর প্রদেশ (ভারত) ও নেপালে ছট পূজার উৎসবের সময় আঞ্চলিকভাবে ঊষার পূজা করা হয়।  আরও দেখুন   রাত্রি   তথ্যসূত্র    গ্রন্থপঞ্জি       বিষয়শ্রেণী:হিন্দু দেবী বিষয়শ্রেণী:বৈদিক দেবদেবী বিষয়শ্রেণী:ভোরের দেবী বিষয়শ্রেণী:সৌর দেবী বিষয়শ্রেণী:হিন্দুধর্ম ও গরু
জাতীয় স্থানীয় সরকার ইনস্টিটিউট একটি সরকারি প্রশিক্ষণ ও গবেষণা ইনস্টিটিউট যা বাংলাদেশের স্থানীয় সরকারের নির্বাচিত ও নিযুক্ত উভয় কর্মকর্তাকে প্রশিক্ষণের জন্য দায়বদ্ধ এবং এটি বাংলাদেশের ঢাকার আগারগাঁওয়ে অবস্থিত। এটি স্থানীয় সরকার, পল্লী উন্নয়ন ও সমবায় মন্ত্রণালয়ের স্থানীয় সরকার বিভাগের অধীনে রয়েছে।   ইতিহাস    তথ্যসূত্র   বিষয়শ্রেণী:ঢাকায় প্রতিষ্ঠিত সংস্থা বিষয়শ্রেণী:সরকারি সংস্থা বিষয়শ্রেণী:১৯৬৯ সালে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান বিষয়শ্রেণী:ঢাকা ভিত্তিক সংগঠন
পান্ডুয়া প্রাচীন লাউড় রাজ্যের অধীন পরিচালিত খণ্ড রাজ্যের নাম। বর্তমান সুনামগঞ্জ জেলার জগন্নাথপুর উপজেলায় পান্ডুয়া রাজ্যের অবস্থান ছিল বলে বিভিন্ন ইতিহাস গ্রন্থে উল্লেখ আছে। সিলেট বিভাগের ইতিবৃত্ত ডঃ মোহাম্মদ মুমিনুল হক, প্রকাশক - সেন্টার ফর বাংলাদেশ রিসার্চ ইউ কে, প্রকাশকাল সেপ্টেম্বর ২০০১।  লাউড়ের রাজা রাজা বিজয় মাণিক্য পান্ডুয়া রাজ্য প্রতিষ্ঠা করেন বলে ঐতিহাসিক অচ্যুতচরণ চৌধুরী তত্ত্বনিধি শ্রীহট্টের ইতিবৃত্ত গ্রন্থে লিখেন। পান্ডুয়া রাজ্যের রাজকীয় সিকি মুদ্রা থেকে প্রাপ্ত প্রমাণ অনুযায়ী, পান্ডুয়া রাজ্যের প্রতিষ্টাকাল দ্বাদশ শতাব্দির শেষার্ধে ছিল বলে ধরা হয়। শ্রীহট্টের ইতিবৃত্ত পূর্বাংশ, দ্বিতীয় ভাগ, তৃতীয় খণ্ড, প্রথম অধ্যায়, গ্রন্থকার - অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪। রাজা বিজয় মাণিক্যের রাজত্ব কালে বঙ্গের ব্রাহ্মণরা রাজা বল্লান সেন কর্তৃক অপমানিত হয়ে লাউড় রাজ্যে আশ্রয় নেয়। রাজা বিজয় মাণিক্য জগন্নাথপুর অঞ্চলে বিভিন্ন স্থানে ঐ ব্রাহ্মদের স্থাপনা গড়ে দেন। তত্ত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন। তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান। পান্ডুয়া রাজ্য পরবর্তীকালে জগন্নাথ মিশ্র ব্রাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে। প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে।  তথ্যসূত্র  বিষয়শ্রেণী:সিলেট বিভাগ বিষয়শ্রেণী:সিলেটের ইতিহাস বিষয়শ্রেণী:বঙ্গের প্রাচীন রাজ্য জগন্নাথপুর বিষয়শ্রেণী:সুনামগঞ্জ জেলা
ভেনেরা ২এমভি-১ নং. ১ (; অর্থ: ভেনাস ২এমভি-১ নং. ১), যা পশ্চিমে স্পুটনিক ১৯ নামেও পরিচিত, হলো শুক্র অনুসন্ধানের জন্য ১৯৬২ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এর উচ্চ-স্তরে সমস্যার কারণে এটি নিম্ন পৃথিবী কক্ষপথ ছেড়ে যেতে ব্যর্থ হয় এবং কয়েকদিন পর বায়ুমণ্ডলে পুনরায় প্রবেশ করে। এটি ছিলো দুটি ভেনেরা ২এমভি-১ মহাকাশযানের মধ্যে প্রথম ছিল, যাদের উভয়টিই পৃথিবীর কক্ষপথ ছেড়ে যেতে ব্যর্থ হয়েছিলো। এর পরবর্তী অভিযানটি, কয়কেদিন পর যেটি উৎক্ষেপণ করা হয়, ভেনেরা ২এমভি-১ নং. ২ মহাকাশযানটিও উৎক্ষেপণ ব্যর্থতায় অসফল হয়।   উৎক্ষেপণ  ভেনেরা ২এমভি-১ নং. ১-কে একটি মোলনিয়া ৮কে৭৮ বাহক রকেটের ওপর বসিয়ে বাইকোনুর কসমোড্রোমের সাইট ১/৫ থেকে উৎক্ষেপণ করা হয়। মহাকাশযানটিকে ১৯৬২ সালের ২৫ আগস্ট তারিখের ০২:১৮:৪৫ ইউটিসিতে উৎক্ষেপণ করা হয়।   আরও দেখুন    শুক্র অভিযানসমূহের তালিকা;  ১৯৬২-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ   বিষয়শ্রেণী:ভেনেরা কর্মসূচি বিষয়শ্রেণী:১৯৬২-এ উৎক্ষিপ্ত মহাকাশযান
ম্যাডেলিন গেইল কান (জন্ম ম্যাডেলিন গেইল উল্‌ফসন; ২৯ সেপ্টেম্বর ১৯৪২ - ৩ ডিসেম্বর ১৯৯৯) ছিলেন একজন মার্কিন অভিনেত্রী, কৌতুকাভিনেত্রী, কণ্ঠাভিনেত্রী, ও গায়িকা। তিনি পিটার বোগদানভিচ ও মেল ব্রুক্স পরিচালিত হাস্যরসাত্মক চলচ্চিত্রে অভিনয়ের জন্য সুপরিচিত ছিলেন। তার অভিনীত উল্লেখ্যযোগ্য চলচ্চিত্র হল হোয়াট্‌স আপ, ডক? (১৯৭২), ইয়ং ফ্রাঙ্কেস্টাইন (১৯৭৪), হাই অ্যাংজাইটি (১৯৭৭), হিস্ট্রি অব দ্য ওয়ার্ল্ড, পার্ট ওয়ান (১৯৮১)। তিনি পেপার মুন (১৯৭৩) ও ব্লেজিং স্যাডলস (১৯৭৪) চলচ্চিত্রে অভিনয়ের জন্য টানা দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  কানের ব্রডওয়ে মঞ্চে অভিষেক ঘটে ১৯৬৮ সালে লিওনার্ড সিলম্যানের নিউ ফেসেস নাটক দিয়ে। তিনি ১৯৭৪ সালে ইন দ্য বুম বুম বুম নাটকে ও ১৯৭৮ সালে সঙ্গীতনাট্য অন দ্য টুয়েন্টিয়েথ সেঞ্চুরি নাটকে অভিনয় করে দুটি টনি পুরস্কারের মনোনয়ন লাভ করেন এবং প্রথম নাটকটির জন্য একটি ড্রামা ডেস্ক পুরস্কার অর্জন করেন। তিনি ১৯৯৩ সালে দ্য সিস্টার্স রোজেন্সউইগ নাটকে অভিনয়ের জন্য মঞ্চনাটকে শ্রেষ্ঠ প্রধান অভিনেত্রী বিভাগে টনি পুরস্কার ও ড্রামা ডেস্ক পুরস্কার অর্জন করেন।  পুরস্কার ও মনোনয়ন প্রদত্ত বছরসমূহ পুরস্কার প্রদানের বছর  বছর পুরস্কার বিভাগ মনোনীত কর্ম ফলাফল  ১৯৭৩ গোল্ডেন গ্লোব পুরস্কার বর্ষসেরা নবীন তারকা হোয়াট্‌স আপ, ডক?   ১৯৭৪ গোল্ডেন গ্লোব পুরস্কার সেরা পার্শ্ব অভিনেত্রী - চলচ্চিত্র পেপার মুন   একাডেমি পুরস্কার  শ্রেষ্ঠ পার্শ্ব অভিনেত্রী  Kahn listing awardsdatabase.oscars.org, accessed February 15, 2015 ড্রামা ডেস্ক পুরস্কার সেরা অভিনয় ইন দ্য বুম বুম বুম  টনি পুরস্কার মঞ্চনাটকে শ্রেষ্ঠ অভিনেত্রী  ১৯৭৫ গোল্ডেন গ্লোব পুরস্কার সেরা পার্শ্ব অভিনেত্রী - চলচ্চিত্র ইয়ং ফ্রাঙ্কেস্টাইন   একাডেমি পুরস্কার  শ্রেষ্ঠ পার্শ্ব অভিনেত্রী ব্লেজিং স্যাডলস্‌   ১৯৭৮ টনি পুরস্কার সঙ্গীতনাট্যে শ্রেষ্ঠ অভিনেত্রী অন দ্য টুয়েন্টিয়েথ সেঞ্চুরি  ১৯৮৪ গোল্ডেন গ্লোব পুরস্কার সেরা অভিনেত্রী - সঙ্গীতধর্মী বা হাস্যরসাত্মক টেলিভিশন ধারাবাহিক ও ম্যাডেলিন    পিপল’স চয়েজ পুরস্কার  নতুন টিভি ধারাবাহিকে জনপ্রিয় নারী তারকা  ১৯৮৭ ডেটাইম এমি পুরস্কার শিশুতোষ অনুষ্ঠানে সেরা অভিনয়শিল্পী এবিসি আফটারস্কুল স্পেশাল  ১৯৮৯ টনি পুরস্কার সঙ্গীতনাট্যে শ্রেষ্ঠ অভিনেত্রী বর্ন ইস্টারডে  ১৯৯৩ ড্রামা ডেস্ক পুরস্কার মঞ্চনাটকে সেরা চরিত্রাভিনেত্রী দ্য সিস্টার্স রোজেন্সউইগ  টনি পুরস্কার মঞ্চনাটকে শ্রেষ্ঠ অভিনেত্রী  সম্মানসূচক পুরস্কার ২০০৩ আমেরিকান থিয়েটার হল অব ফেম    তথ্যসূত্র  বহিঃসংযোগ             বিষয়শ্রেণী:১৯৪২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:বস্টনের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন কৌতুকাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:হফস্ট্রা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:ডিম্বাশয়ের ক্যান্সারে মৃত্যু বিষয়শ্রেণী:ম্যাসাচুসেটসের ইহুদি বিষয়শ্রেণী:নিউ ইয়র্ক (অঙ্গরাজ্যের) ইহুদি বিষয়শ্রেণী:২০শ শতাব্দীর মার্কিন ইহুদি
আর্সেলিয়া আরেদন্দো গার্সিয়া (জন্মঃ ১৭ এপ্রিল ১৯৫৭) একজন মেক্সিকান রাজনীতিবিদ। যিনি ন্যাশনাল অ্যাকশন পার্টির সংগে যুক্ত। ২০০০ থেকে ২০০৩ সাল পর্যন্ত তিনি গুয়ানাহুয়াতোর প্রতিনিধি হিসেবে মেক্সিকো কংগ্রেসের ৫৮তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতার হিসাবে দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:গুয়ানাহুয়াতোর রাজনীতিবিদ বিষয়শ্রেণী:২১শ শতাব্দীর মেক্সিকীয় নারী রাজনীতিবিদ
thumb|upright=1.5|দ্যা দয়া বে অ্যান্টিনিউট্রিনো ডিটেক্টর প্রতিনিউট্রিনো হলো মৌলিক কণিকা নিউট্রিনো'র প্রতিকণা। এটি নিউক্লীয় বেটা-ক্ষয় এর মাধ্যমে উৎপন্ন হয়। এদের স্পিন হলো ১/২ । এরা লেপটন মৌলিক-কণিকা শ্রেণীর অন্তর্গত। নিউট্রিনোসমূহের বাম-হস্ত হেলিসিটি থাকলেও এখন পর্যন্ত যত প্রতিনিউট্রিনো পাওয়া গেছে তাদের সবার রয়েছে ডান-হস্ত হেলিসিটি । প্রতিনিউট্রিনোসমূহ অন্যান্য পদার্থ'র সাথে কেবল মহাকর্ষ এবং দুর্বল নিউক্লীয় বল দ্বারা মিথষ্ক্রিয়া করায়, বৈজ্ঞানিক পরীক্ষা-নিরীক্ষার সাহায্যে এদেরকে শনাক্ত করা খুবই কঠিন একটি কাজ। নিউট্রিনো-স্পন্দন পরীক্ষায় দেখা যায় এন্টিনিউট্রিনো'র ভর আছে আর বেটা-ক্ষয় পরীক্ষায় দেখা যায়, এই ভর অতি নগণ্য।  প্রতিনিউট্রিনো এবং নিউট্রিনো একই কণা হওয়ার একটা সম্ভাবনা রয়েছে, কারণ এরা তড়িৎ নিরপেক্ষ। এধরনের বৈশিষ্ট্যযুক্ত কণিকাদের ম্যাজোরানা কণিকা বলা হয়ে থাকে। যদি নিউট্রিনো আসলেই ম্যাজোরানা কণিকা হয়ে থাকে, তাহলে নিউট্রিনোবিহীন যুগল বেটা-ক্ষয় প্রক্রিয়াটি সংঘটিত হওয়ার কথা। এই প্রক্রিয়াটির খোঁজে অনেকগুলি বৈজ্ঞানিক পরীক্ষা প্রস্তাব করা হয়েছে।   আরও দেখুন    নিউট্রিনো  ক্যামিওকা তরল স্ফুলিঙ্গায়ক এন্টিনিউট্রিনো শনাক্তকারী   বহিঃসংযোগ   Search for neutrinoless double beta decay with enriched 76Ge in Gran Sasso 1990–2003(file format: .pdf)  বিষয়শ্রেণী:লেপটন-শ্রেনী  en:Neutrino#Antineutrinos
বেন্দেগুজ বেনৎসে বোলা (; জন্ম: ২২ নভেম্বর ১৯৯৯; বেন্দেগুজ বোলা নামে সুপরিচিত) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব সারভেত এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, বোলা হাঙ্গেরি অনূর্ধ্ব-১৭ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২১ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।  প্রারম্ভিক জীবন বেন্দেগুজ বেনৎসে বোলা ১৯৯৯ সালের ২২শে নভেম্বর তারিখে হাঙ্গেরির সেকেস্ফেহেরভারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বোলা হাঙ্গেরি অনূর্ধ্ব-১৮, হাঙ্গেরি অনূর্ধ্ব-১৯ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০১৫ সালের ২২শে সেপ্টেম্বর তারিখে তিনি হাঙ্গেরি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ৫ বছরে ৩০ ম্যাচে অংশগ্রহণ করে ৮টি গোল করেছেন।  ২০২১ সালের ৪ঠা জুন তারিখে, ২১ বছর, ৬ মাস ও ১৩ দিন বয়সে, ডান পায়ে ফুটবল খেলায় পারদর্শী বোলা সাইপ্রাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৬০তম মিনিটে মধ্যমাঠের খেলোয়াড় গের্গো লোভ্রেনচিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৬ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে বোলা সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২১  ৪  ০ ২০২২  ৪  ০ ২০২৩  ৬  ০ ২০২৪  ২  ০ সর্বমোট  ১৬  ০  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সারভেত ফুটবল ক্লাবের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-১৯ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড়
সোহেল কায়সার (; ১৯৬৫ - ১৪ আগস্ট ২০১৬) একজন পাকিস্তানি পেশাদার স্কোয়াশ খেলোয়াড় ছিলেন।   সোহেল কায়সার ১৯৬৫ সালে জন্মগ্রহণ করেন এবং তিনি পাকিস্তানের লাহোরে থাকতেন। তিনি ১৯৮২ সালে বিশ্ব জুনিয়র চ্যাম্পিয়নশিপ এবং ১৯৮২ সালে ওয়েম্বলিতে ব্রিটিশ অনূর্ধ্ব-২৩ ওপেন জিতেছিলেন। আশির দশকের মাঝামাঝি তিনি একজন পূর্ণ পাকিস্তানি আন্তর্জাতিক হয়ে ওঠেন।  এছাড়াও তিনি পাকিস্তান দলের অংশ ছিলেন যেটি ১৯৮৫ সালের পুরুষদের বিশ্ব টিম স্কোয়াশ চ্যাম্পিয়নশিপ জিতেছিল।  ১৪ আগস্ট, ২০১৬ সালে ফুসফুসের ক্যান্সারে তিনি মারা যান।   তথ্যসূত্র    বহিঃসংযোগ     বিষয়শ্রেণী:২০১৬-এ মৃত্যু বিষয়শ্রেণী:১৯৬৫-এ জন্ম বিষয়শ্রেণী:পাকিস্তানি পুরুষ স্কোয়াশ খেলোয়াড় বিষয়শ্রেণী:২০শ শতাব্দীর পাকিস্তানি ব্যক্তি
থাম্ব|280px|৬ অক্টোবর ২০০৬ সালেব মাউন্ট জন ইউনিভার্সিটি অবজারভেটরি কর্তৃক গৃহীত ২০১ পেনিলোপী গ্রহাণুর ছবির ভিত্তিতে আলোক বক্ররেখা। এটি একের একটু বেশি ঘূর্ণন কাল ঘূর্ণন প্রদর্শন করে যা ৩.৭৪৭৪ ঘণ্টা স্থায়ী।   জ্যোতির্বিজ্ঞানে, আলোক বক্ররেখা (ইংরেজিঃ Light curve) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে।  অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে। S. V. H. Haugan Separating intrinsic and microlensing variability using parallax measurements (astro-ph/9508112. August 1995)     বিষমতারা   থাম্ব|বাম| δ Cep এর আলোক বক্ররেখা মান বনাম স্পন্দন দশা দেখাচ্ছে।   সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত।   বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়।  ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে।  স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে।    তথ্যসূত্র    বহিঃসংযোগ   The AAVSO online light curve generator  can plot light curves for thousands of variable stars  The Open Astronomy Catalogs have light curves for several transient types, including supernovae  Lightcurves: An Introduction by NASA's Imagine the Universe  DAMIT Database of Asteroid Models from Inversion Techniques  বিষয়শ্রেণী:দৃশ্যমান তারা সমূহ বিষয়শ্রেণী:নাক্ষত্রিক জ্যোতির্বিদ্যা বিষয়শ্রেণী:গ্রহ বিজ্ঞান বিষয়শ্রেণী:নাক্ষত্রিক জ্যোতির্বিজ্ঞান
ঘটনাবলী   ৪৫ - এই দিন থেকে জুলিয়ান ক্যালেন্ডারের সূচনা। ৬২৪- বদর যুদ্ধ সংঘটিত হয়।  ১৭৫৮ - হেলির ধূমকেতু গ্রহকক্ষস্থ সূর্যের নিকটতম বিন্দুতে অবস্থান নেয়।  ১৭৮১ - স্যার উইলিয়াম হার্শেল ইউরেনাস গ্রহ অবিষ্কার করেন।  ১৭৯৯ - মেদিনীপুরে চুয়াড় বিদ্রোহ শুরু গোবর্ধন দিকপতির নেতৃত্বে।   ১৮৭৮ - বিভিন্ন ভাষার সংবাদপত্রের জন্য ব্রিটিশ রাজ কর্তৃক সংবাদপত্র আইন প্রণীত হয়।  ১৮৮১ - রাশিয়ার জার দ্বিতীয় আলেকজান্ডার আততায়ীর হাতে নিহত হন।  ১৮৯৬ - নেদারল্যান্ডসে প্রথম চলচ্চিত প্রদর্শিত হয়। ১৯০৬ - মার্কিন নারী ভোটাধিকার প্রতিষ্ঠার অন্যতম পুরোধা নেত্রী সুসান ব্রাউলেন অ্যান্টনির মৃত্যু।  ১৯২২ - কলকাতার আনন্দবাজার পত্রিকা প্রথম প্রকাশিত হয়।  ১৯৩০ - সৌরমন্ডলের নবম গ্রহ প্লুটো আবিষ্কৃত হয়।  ১৯৫৪ - ইন্দোচীনে দিয়েন বিয়েন ফু’র যুদ্ধ শুরু হয়।  ১৯৭১ - শিল্পাচার্য জয়নুল আবেদিনের নেতৃত্বে স্বাধীনতা প্ল্যাকার্ড নিয়ে বিক্ষুব্ধ শিল্পী সমাজের প্রথম মিছিল।  ১৯৭২ - বাংলাদেশকে স্বাধীন দেশ হিসেবে স্বীকৃতি দেয় সুইজারল্যান্ড।  ১৯৮৭ - ইসলামী আন্দোলন বাংলাদেশ-এর প্রতিষ্ঠা।   জন্ম   ১৭৩৩ - যোশেফ প্রিস্টলি, ইংরেজ রসায়নবিদ।  ১৮৪৪ - মনমোহন ঘোষ,কলকাতা হাইকোর্টের প্রথম বাঙালি ব্যরিস্টার।(মৃ.১৮৯৬)  ১৮৬১ - জলধর সেন, সাহিত্যিক ও সম্পাদক। (মৃ.১৫/০৩/১৯৩৯)  ১৮৯২ - গোবর গোহ (যতীন্দ্রচরণ গুহ), ভারতীয় কুস্তিগির ও পালোয়ান। (মৃ. ১৯৭২)  ১৯০০ - গেওর্গে সেফেরিস, নোবেল পুরস্কার বিজয়ী গ্রিক কবি।  ১৯১৪ - সরোজ দত্ত,বাঙালি কবি, সাংবাদিক ও রাজনীতিবিদ।(মৃ.১৯৭১)  ১৯১৫ - প্রতিভা বসু, ভারতীয় বাঙালি ঔপন্যাসিক, ছোটোগল্পকার ও প্রাবন্ধিক|(মৃ.২০০৬)  ১৯১৬ - প্রবাসজীবন চৌধুরী, ভারতীয় সৌন্দর্যতত্ত্ব বিশারদ। (মৃ. ১৯৬১) ১৯৩১ - চণ্ডী লাহিড়ী, ভারতীয় বাঙালি ব্যঙ্গচিত্রী ও লেখক। (মৃ.২০১৮)  ১৯৩৬ - আবু হেনা মোস্তফা কামাল, বাংলাদেশি শিক্ষাবিদ, কবি ও লেখক।  ১৯৬৬ - ইসরাফিল আলম, বাংলাদেশি রাজনীতিবিদ ও সাবেক সংসদ সদস্য। (মৃ. ২০২০)   মৃত্যু   ১৭৩৯ - সুবাদার সুজাউদ্দিন খান।  ১৮৮১ - রাশিয়ার জার দ্বিতীয় আলেকজান্ডার।  ১৯০১ - বেঞ্জামিন হ্যারিসন, মার্কিন যুক্তরাষ্ট্রের ২৩তম রাষ্ট্রপতি।  ১৯০৬ - সুসান ব্রাউলেন অ্যান্টনি, মার্কিন নারী ভোটাধিকার প্রতিষ্ঠার অন্যতম পুরোধা নেত্রী।  ১৯৩৬ - স্যার কেদারনাথ দাস কলকাতার খ্যাতনামা স্ত্রীরোগবিশেষজ্ঞ ও চিকিৎসাশাস্ত্রের শিক্ষক। (জ.২৪/০২/১৮৬৭)  ১৯৪৩ - স্টিফেন ভিনসেন্ট বেনেট কবি।  ১৯৬৭ - ফ্রাঙ্ক ওরেল, ওয়েস্ট ইন্ডিয়ান ক্রিকেটার ও জামাইকান সিনেটর। ১৯৬৮ - ইবরাহিম ইসমাইল চুন্দ্রিগড়, পাকিস্তানের ৬ষ্ঠ প্রধানমন্ত্রী।  ১৯৭৬ - জসীম উদ্‌দীন, একজন বাঙালি কবি, গীতিকার, ঔপন্যাসিক ও লেখক।(জ.১৯০৩)  ১৯৮৫ - দীনেশ দাশ, বাঙালি কবি। (জ.১৯১৩)  ১৯৯৬ - ক্রিস্তফ কিয়েশ্‌লফ্‌স্কি, পোল্যান্ডের খ্যাতিমান চলচ্চিত্র নির্মাতা।  ২০০৪ - বিলায়েত খাঁ ভারতের বিখ্যাত বাঙালি সেতার বাদক।(জ.০৮/০৮/১৯২৮)  ২০১০ - রমারঞ্জন মুখোপাধ্যায়, ভারতীয় বাঙালি লেখক, শিক্ষাবিদ, ভারততত্ত্ববিদ। (জ.১৯২৮)  ২০২৪ - সাদি মহম্মদ, বাংলাদেশী রবীন্দ্রসংগীত শিল্পী ও সুরকার। (জ.১৯৫৭)   ছুটি ও অন্যান্য   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মার্চ
মুহাম্মদ ইউসুফ ইসলাহী (জন্ম -১৯ জুলাই ১৯৩২-মৃত্যু- ২১ ডিসেম্বর ২০২১) একজন জনপ্রিয় ইসলামী মূল্যবোধের লেখক, ইসলামী পণ্ডিত, ও ধর্মীয় বক্তা। তিনি মার্কাজী মজলিস ই শুরা (সেন্ট্রাল অ্যাডভাইজরি কাউন্সিল) জামায়াতে ইসলামী হিন্দের শীর্ষস্থানীয় সিদ্ধান্ত গ্রহণ পরিষদের নেতৃস্থানীয় সদস্য। তিনি উত্তর আমেরিকার ইসলামিক সার্কেলের প্রধান পৃষ্ঠপোষক।   প্রাথমিক ও শিক্ষা জীবন  তিনি তার প্রাথমিক শিক্ষা বারেলে পেয়েছিলেন। তিনি প্রাথমিকভাবে মাজহারুল উলুম, সাহারানপুর জেলা ও উচ্চশিক্ষা এবং মাদারসতুল-ইসলা, ফজলেত, সারাই মীর থেকে ইসলামিক স্টাডিজে শিক্ষিত ছিলেন। তিনি কুরআন মজীদ ও তাজউদ্দীন শিখেন। উচ্চ বিদ্যালয় পাস করার পর, তাঁর পিতা শায়খুল হাদিস মাওলানা আবদুল কাদেম খান তাকে সাহারানপুরের মাদ্রাসা মাজাহিরুল উলুমে পাঠিয়েছিলেন, পরে তিনি মাদারসতুল ইসলাম, সারাই মীর, আজমগড়ে যোগ দেন, তিনি মওলানা আখতার আহসান ইসলামির নির্দেশে চার বছর অতিবাহিত করেন এবং সানাদ ফজিলাতকে পার্থক্য করেন।   কর্মজীবন  ইউসুফ ৩৫ বছর ধরে জনপ্রিয় উর্দু পত্রিকা "জিকরা জেডেড" সম্পাদনা করছেন। তিনি ইসলামের বিভিন্ন দিক নিয়ে ৬০টিরও বেশি গ্রন্থ রচনা করেছেন এবং প্রকাশ করেছেন। এদের মধ্যে বিখ্যাত হলো আদাব ই জিন্দগী (ইসলামের জীবনবৃত্তান্ত), আসান ফিকহ (প্রতিদিনের ফিকহ), কুরআানী তালিমত, সূরা ইয়াসীন, সূরা-ই-সফ, তাফহিমুল হাদীস, গুলদস্ত-ই-হাদীস, ইসলামী মুশাররা, হোসেন মুশত্র, দাই আজ আজম, রোশন সিটরে এবং অন্যান্য। তার অনেক বই ইংরেজি, হিন্দি, ফার্সি এবং অন্যান্য ভাষায় অনুবাদ করা হয়।   সাংগঠনিক কার্যক্রম  ২৫ বছর বয়সে তিনি জামায়াতে ইসলামীর হিন্দ সদস্য হন এবং বিভিন্ন মূল পদে নিযুক্ত হন। তিনি শেষ পাঁচটি পদে মার্কাজী মজলিস শুরা (কেন্দ্রীয় উপদেষ্টা কমিটির সদস্য) ছিলেন।  তিনি অনেক শিক্ষা ও কল্যাণ সংস্থা পরিচালনা করছেন। তিনি জামায়াত সালেহাট, রামপুরের রেক্টর ছিলেন।http://www.jameatus-salehat.com/about-jamia.php (প্রতিষ্ঠাতা: মাওলানা আবদুল হাই), মেয়েদের জন্য উচ্চতর আরবি এবং ইসলামিক শিক্ষার জন্য একটি অনন্য এবং সুপরিচিত প্রতিষ্ঠান।  তিনি উত্তর আমেরিকার ইসলামিক সার্কেলের প্রকল্প ওয়ুইআইসলামের প্রধান পৃষ্ঠপোষকও রয়েছেন।  মারকাজী দরসগাহে ইসলামী, রামপুর গত কয়েক বছর ধরে তাঁর নির্দেশনায় চলে। অন্যান্য বেশ কয়েকটি শিক্ষা ও কল্যাণমূলক প্রতিষ্ঠানও তাঁর কাছ থেকে পরামর্শ ও দিকনির্দেশনা নিয়ে থাকে।  তিনি এ জন্য যুক্তরাষ্ট্রে প্রতি বছর কয়েক মাস দাওয়াহর কাজে সময় ব্য়য় করেন। এছাড়াও দাওয়াহর উদ্দেশ্যে জাপান অনেকবার পরিদর্শন করেন। তিনি অস্ট্রেলিয়ান মুসলমানদের জন্য ইসলামিক ফোরামের অনুরোধে ২০০৮ সালের এপ্রিলে প্রথম অস্ট্রেলিয়া সফর করেন, এবং তার পর থেকে তিনি প্রতিবছর মার্চ / এপ্রিল মাসে সফর করেন। সিডনি, মেলবোর্ন, পার্থ এবং ক্যানবেরা জুড়ে বক্তৃতা দেওয়ার পাশাপাশি পারিবারিক শিবিরে কাজ করেন।   আরও দেখুন   জামায়াত-ই-ইসলামী হিন্দ  মাওলানা মওদুদী  জালাল উদ্দিন উমরী  স্টুডেন্টস ইসলামিক অরগানাইজেশন অব ইন্ডিয়া   তথ্যসূত্র    বহিঃসংযোগ   জামায়াতে ইসলামী হিন্দ  মিলি গেজেট নিউজ পেপার  জিকরা প্রকাশনা  বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:ভারতীয় মুসলিম বিষয়শ্রেণী:১৯৩২-এ জন্ম বিষয়শ্রেণী:২০২১-এ মৃত্যু বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় লেখক বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:এটক জেলার ব্যক্তি